ཨ་ཁྲི་མུའུ་ཀྭཡི་ལི་སུའུ་རིགས་ཀྱི་སྐད་ཆའི་གོ་དོན་ནི།ཨ་ཁྲིནི་ར་དང་།མུའུ་ཀྭནི་གླུའམ་གདངས་ཡིན་པ་སྟེ།རའི་གླུ་གར་ཞེས་སུ་བསྒྱུར་ཆོགདེའི་འབྱུང་ཁུངས་ནི་འཚོལ་དཀའ་ཡང་།དེའི་གཞི་རྩའི་ཁྱད་ཆོས་ལ་གཞིགས་ན།ལི་སུའུ་རིགས་ཀྱི་ཤིང་ཏོག་འཚོལ་བསྡུ་དང་རི་དྭགས་རྔོན་པའི་དུས་རབས་སུ་ཕུགས་འདེད་བྱེད་ཆོག་པ་རེད།ཨ་ཁྲི་མུའུ་ཀྭཡི་གཞི་རྩའི་ཁྱད་ཆོས་ནི་རོལ་ཆས་མི་སྤྱོད་པ་དེ་ཡིན་ཞིང་།ཞབས་བྲོ་དེ་འཁྲབ་དུས་ཐོག་མཐའ་བར་གསུམ་དུ་འཁྲབ་ཞོར་ལེན་ཞོར་བྱེད་པ་དང་།གླུ་སྣེ་འཁྲིད་པ་དང་གླུ་ལེན་རོགས་བྱེད་པ་ཟུང་འབྲེལ་བྱེད་པ།གླུ་གདངས་རེ་འགོ་ཚུགས་དུས་ཚིག་མེད་པའི་གླུ་གདངས་ཀྱིས་འགོ་ཚུགས་དགོས་ཤིང་དེའི་སྒྲ་གདངས་ནི་འདར་ཞིང་སྙན་འཇེབས་ཡིན་ཏེ།རི་ཐང་དུ་ར་ཡིས་སྐད་རིང་རྒྱག་པ་དང་གཉིས་སུ་མེད།གནའ་སྔ་མོའི་གཏམ་རྒྱུད་ནས་ད་ལྟའི་འཚོ་བའི་གནས་ཚུལ་ཀུན་གླུ་ཚིག་གི་ནང་དོན་བྱེད་ཆོག་སྟེ།གཉེན་སྟོན་དང་དུས་ཆེན་གཏོང་བ།སྐུ་མགྲོན་བསུ་བ།ལོ་ལེགས་ཀྱི་དགའ་སྟོན་སོགས་ནང་དོན་ཕུན་སུམ་ཚོགས་པོ་ཡོད།